31998R1406
L 188/25
JURNALUL OFÍCIAL AL UNIUNII EUROPENE
REGULAMENTUL (CE) NR. 1406/98 AL COMISIEI
din 1 iulie 1998
de abrogare a măsurilor adoptate la articolul 1 din Regulamentul (CE) nr. 703/98 al Consiliului privind suspendarea anumitor concesii prevăzute de Regulamentul (CE) nr. 3066/95 de stabilire a anumitor concesii sub formă de contingente tarifare comunitare pentru anumite produse agricole și privind adaptarea autonomă și tranzitorie a anumitor concesii agricole prevăzute de acordurile europene pentru a se ține seama de Acordul privind agricultura încheiat în cadrul negocierilor comerciale multilaterale ale Rundei Uruguay
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 703/98 al Consiliului din 17 martie 1998 privind suspendarea anumitor concesii prevăzute de Regulamentul (CE) nr. 3066/95 de stabilire a anumitor concesii sub formă de contingente tarifare comunitare pentru anumite produse agricole și privind adaptarea autonomă și tranzitorie a anumitor concesii agricole prevăzute de acordurile europene pentru a se ține seama de Acordul privind agricultura încheiat în cadrul negocierilor comerciale multilaterale ale Rundei Uruguay (1), în special articolul 2,
întrucât Regulamentul (CE) nr. 3066/95 al Consiliului (2), astfel cum a fost modificat ultima dată prin Regulamentul (CE) nr. 1595/97 (3), stabilește anumite concesii sub forma unor contingente tarifare comunitare pentru anumite produse agricole și prevede adaptarea autonomă și tranzitorie a anumitor concesii agricole prevăzute de acordurile europene pentru a se ține seama de Acordul privind agricultura încheiat în cadrul negocierilor comerciale multilaterale ale Rundei Uruguay;
întrucât, pentru a proteja interesele comerciale ale Comunității după ce Republica Cehă a crescut unilateral drepturile de import pentru anumite produse agricole provenind din Comunitate, Regulamentul (CE) nr. 703/98 a suspendat în mod autonom și echivalent anumite concesii stabilite de Regulamentul (CE) nr. 3066/95;
întrucât Republica Cehă a anulat în prezent drepturile de import pentru anumite produse agricole, restabilind reciprocitatea tratamentului;
întrucât măsurile prevăzute de prezentul regulament sunt conforme cu avizele diferitelor comitete de gestionare competente,
ADOPTĂ PREZENTUL REGULAMENT:
Articolul 1
Măsurile adoptate la articolul 1 din Regulamentul (CE) nr. 703/98 se abrogă.
Articolul 2
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 1 iulie 1998.